Περιεχόμενα

# Επιλογή νέου χρώματος

Το LibreOffice επιτρέπει τον ορισμό προσαρμοσμένων χρωμάτων χρησιμοποιώντας ένα δισδιάστατο γραφικό και αριθμητικό διάγραμμα διαβάθμισης του διαλόγου Επιλογή χρώματος.

Για να έχετε πρόσβαση σε αυτήν τη λειτουργία...

Επιλέξτε Μορφή - Περιοχή - Περιοχή, πατήστε το πλήκτρο Χρώμα και πατήστε το πλήκτρο Επιλογή.

Πατήστε το πλήκτρο Διάλογος χρώματος στην καρτέλα Φωτισμός του διαλόγου Εφέ 3Δ.

## Το παράθυρο επιλογής χρώματος

Οι παραλλαγές GTK και Qt του LibreOffice σε Linux χρησιμοποιούν από προεπιλογή εγγενή παράθυρα διαλόγου συστήματος/εργαλειοθήκης (τα οποία χρησιμοποιούνται και από άλλες εφαρμογές) για την επιλογή χρώματος αντί για το προσαρμοσμένο παράθυρο διαλόγου που περιγράφεται λεπτομερέστερα παρακάτω. Η χρήση του προσαρμοσμένου παραθύρου διαλόγου LibreOffice αντί για το εγγενές μπορεί να ενεργοποιηθεί στις επιλογές του LibreOffice.

Ο διάλογος επιλογής χρώματος αποτελείται από τέσσερις κύριες περιοχές.

- Τα ραδιοπλήκτρα επιλέγουν το συστατικό χρώματος του χρώματος. Αυτό το συστατικό χρώματος μπορεί να εκφραστεί σε χρωματικά πρότυπα είτε RGB (κόκκινο, πράσινο, γαλάζιο), είτε HSB (απόχρωση, κορεσμός, φωτεινότητα). Το χρωματικό πρότυπο CMYK που δεν είναι επιλέξιμο παρέχεται μόνο για να διευκολύνει την είσοδο των χρωματικών τιμών χρησιμοποιώντας σημειογραφία CMYK.

- Τα πλήκτρα αυξομείωσης είναι για εισαγωγή της αριθμητικής τιμής του συστατικού χρώματος.

- Με τον κάθετο ολισθητή συστατικού χρώματος μπορείτε να τροποποιήσετε την τιμή κάθε συστατικού του χρώματος. Με το μεγάλο χρωματιστό τετράγωνο μπορείτε να επιλέξετε περίπου το χρωματικό συστατικό.

- Η οριζόντια γραμμή του κάτω χρώματος δείχνει το τρέχον χρώμα και το νέο χρώμα, δίπλα-δίπλα.

Πατήστε στη μεγάλη χρωματιστή περιοχή στα αριστερά για να επιλέξετε ένα νέο χρώμα. Χρησιμοποιώντας αυτήν την περιοχή επιλογής, μπορείτε να τροποποιήσετε δύο συστατικά του χρώματος όπως αναπαριστάνονται στα χρωματικά πρότυπα RGB ή HSB. Σημειώστε ότι αυτά είναι τα δύο συστατικά που δεν είναι επιλεγμένα με ραδιοπλήκτρα στη δεξιά πλευρά του διαλόγου.

Στο δεξιό μέρος της κάτω γραμμής, θα δείτε το αρχικό χρώμα από τη γονική καρτέλα, Χρώματα.

Στο αριστερό μέρος της κάτω γραμμής, είναι ορατό το τρέχον αποτέλεσμα της εργασίας σας σε αυτόν τον διάλογο.

Το LibreOffice χρησιμοποιεί μόνο το μοντέλο χρωμάτων RGB για έγχρωμη εκτύπωση. Τα πεδία ελέγχου CMYK παρέχονται μόνο για να διευκολυνθεί η είσοδος των τιμών χρωμάτων με τη χρήση CMYK.

## RGB

### Κόκκινο

Ορίζει το κόκκινο συστατικό τροποποιήσιμο στον ολισθητή κατακόρυφου χρώματος και τα συστατικά πράσινο και γαλάζιο στο πεδίο δισδιάστατου επιλογέα χρώματος. Οι επιτρεπόμενες τιμές είναι 0 έως 255.

### Πράσινο

Ορίζει το πράσινο συστατικό τροποποιήσιμο στον ολισθητή κατακόρυφου χρώματος και τα συστατικά κόκκινο και γαλάζιο στο πεδίο δισδιάστατου επιλογέα χρώματος. Οι επιτρεπόμενες τιμές είναι 0 έως 255.

### Μπλε

Ορίζει το γαλάζιο συστατικό τροποποιήσιμο στον ολισθητή κατακόρυφου χρώματος και τα συστατικά πράσινο και κόκκινο στο πεδίο δισδιάστατου επιλογέα χρώματος. Οι επιτρεπόμενες τιμές είναι 0 έως 255.

## Δεκαεξαδικό #

Εμφανίζει και ορίζει την τιμή χρώματος στο χρωματικό πρότυπο RGB εκφρασμένο ως δεκαεξαδικό αριθμό.

## HSB

### Απόχρωση

Ορίζει το συστατικό χροιά τροποποιήσιμο στον ολισθητή κατακόρυφου χρώματος και τα συστατικά κορεσμού και φωτεινότητας στο πεδίο δισδιάστατου επιλογέα χρώματος. Οι τιμές εκφράζονται σε βαθμούς από 0 έως 359.

### Κορεσμός

Ορίζει το συστατικό κορεσμός τροποποιήσιμο στον ολισθητή κατακόρυφου χρώματος και τα συστατικά χροιά και φωτεινότητα (Brightness) στο πεδίο δισδιάστατου επιλογέα χρώματος. Οι τιμές εκφράζονται σε ποσοστό (0 έως 100).

### Φωτεινότητα

Ορίζει το συστατικό φωτεινότητα (Brightness) τροποποιήσιμο στον ολισθητή κατακόρυφου χρώματος και τα συστατικά χροιά και κορεσμός στο πεδίο δισδιάστατου επιλογέα χρώματος. Οι τιμές εκφράζονται σε ποσοστό (0 έως 100).

## CMYK

### Κυανό

Ορίζει την τιμή του κυανού χρώματος όπως εκφράζεται στο χρωματικό πρότυπο CMYK.

### Ματζέντα

Ορίζει την τιμή του χρώματος ματζέντα όπως εκφράζεται στο χρωματικό πρότυπο CMYK.

### Κίτρινο

Ορίζει την τιμή του κίτρινου χρώματος όπως εκφράζεται στο χρωματικό πρότυπο CMYK.

### Κλειδί

Ορίζει την τιμή του μαύρου χρώματος ή κλειδιού (μαύρο) όπως εκφράζεται στο χρωματικό πρότυπο CMYK.

Παρακαλούμε, υποστηρίξτε μας!